section_heading: Ugroženost i zaštita
paragraph_text: Globalna populacija sedmopruge usminjače sastoji se od sedam manjih podpopulacija koje variraju u veličini, geografskom rasponu i populacijskim trendovima. Procijenjeni pad globalne populacije kroz zadnje tri generacije (90 godina) je 40.1%, što ih prema crvenom popisu IUCN-a čini osjetljivom vrstom. Do 2030. očekuje se rast veličine globalne populacije ako se nastave trenutni konzervacijski napori i ne pojave nove prijetnje. No čak 99% svih jediniki nalazit će se u sjeverozapadnom Atlantskom oceanu dok će neke podpopulacije bilježiti drastične padove. Ocijenjivanje statusa zaštite na globalnoj razini, na kojoj izumiranje vrste nije izgledno, u slučaju ove vrste može lažno prikriti rizike nestajanja podpopulacija.